Pa oa an holl o vont da welet Twilight e oa ur filmig all och ober e zoullig e bed ar festivalioù filmoù faltazi, spont, h.a.  Diazezet diwar ur romant polis/faltazi svedat eo, ha savet eo bet ar senario gant ar skrivagner. Kalz muioch a voued a zo er romant (ur pikol levr eo, en soñj on e lenn un deiz bennak, niark niark) met un dibab a seblant logik a zo bet graet evit ar film.  Istor Oskar a vez kontet, paotrig 12 vloaz, gwallgaset gant paotred all e glasad. Kejañ a ra gant e amezegez nevez, Eli, plach kenoad gentañ, un tammig iskis… Kalonekaet e vez ar  paotrig a zo laouen o vezañ kavet ur vignonez. Eli eus he zu a vev traoù un tamm ispisial abalamour eo ur sunerez-gwad…  Dedennus eo an doare meo kinniget ar suner-gwad en istor. Klasel eo, met merzet e vez gant ar chizier (ha taget zoken) pe choazh ma na lazh ket ar suner-gwad an hini a vez o tebriñ e teuio eñ/hi ivez da vezañ suner-gwad (simploch ha kalz dañjerusoch!), traoù a seurt-se.  Skeudennoù brav eston a zo er film, tammoù en erch, diouzh noz, en diskar-amzer…  An dud vras a zo  displijus awalch, zoken tad Oskar hag a seblant plijus neo ket ken sklaer se pa tegemer ur mignon iskis er gêr. Ur bed bugale na vezont ket komprenet gant ar reoù all, ur bed leun a gasoni hep doare ebet de esteurel, ur bed leun a varzhoniezh ha teneridigezh neo ket posubl eskemm gant tud all…  Un darempred kreñv ha fromus a zo etre an daou vugel. Ur film feuls eo ha kizidig kenañ war memes tro. Brav-tre.